Okresná prokuratúra Žilina 
Moyzesova 20, 011 56 Žilina 1 	

Sp. zn. : 3 Pv 776/12/5511	Žilina, 24.1.2014
EEČ : 2-43-51-2014

U Z N E S E N I E

Trestná vec:	obvinený XXXXX  
Prečin:	Nedovolená výroba omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátorka Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.12.2012, spisová značka 3 Pv 776/12/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Dňa 24.09.2012 okolo 00.15 hod. v Žiline na Trnavskej ulici v blízkosti vchodu číslo 3 prechovával u seba priesvitný plastový obal o rozmere 7,5 x 4 cm a plastovú krabičku o priemere cca 5,5 cm, pričom skúmaním KEÚ PZ Slovenská Ľupča bolo zistené, že vo vrecúšku sa nachádza konopa o hmotnosti 0,18 g obsahujúca THC v množstve 20 mg, ktoré množstvo je schopné ovplyvniť psychiku človeka a celkové zaistené množstvo zodpovedá jednej obvykle jednorázovej dávke drogy, konopa je uvedená v I. skupine v zozname omamných látok a THC v I. skupine psychotropných látok zákona číslo 13/2004 Z. z., ktorým sa mení a dopĺňa zákon číslo 139/98 Z. z. o omamných látkach, psychotropných látkach a prípravkoch v znení zákona č. 260/99 Z. z.
	
Uznesením prokurátora Okresnej prokuratúry XXXXX zo dňa 17.12.2012, spisová značka 3 Pv 776/12/5511, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:

	Uznesením okresnej prokurátorky v Žiline pod číslom 3Pv 776/12/5511 bolo podľa § 216 ods. 1Tr. por. bolo podmienečne zastavené trestné stíhanie XXXXX stíhaného pre prečin nedovolenej výroby omamných a psychotropných látok, jedov alebo prekurzorov, ich držanie a obchodovanie s nimi podľa § 171 odsek 1 Trestného zákona číslo 300/2005 Zbierky zákonov v znení zákona číslo 246/2012 Zbierky zákonov. Obvinenému bola určená skúšobná doba v trvaní 12 mesiacov. Po uplynutí skúšobnej doby som zisťovala, či obvinený žil riadnym spôsobom života a splnil všetky požiadavky tak, aby bolo možné vysloviť, že sa osvedčil v skúšobnej dobe. Zistila som, že obvinený sa nedopustil žiadneho trestného činu, dopustil sa však priestupkov, ktoré však nesúvisia s trestným činom, ktorý je predmetom tohto rozhodnutia (priestupok na úseku dopravy, vodenia psov). Je teda možné konštatovať, že v prípade obv. XXXXX boli splnené zákonom predpokladané podmienky pre postup podľa § 217 ods. 1 Tr. por. a konštatovať, že obvinený sa v skúšobnej dobe podmienečného zastavenia trestného stíhania osvedčil.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ingrid Šamajová
prokurátorka